पाएं अपने शहर की ताज़ा ख़बरें और फ्री ई-पेपरडाउनलोड करें
जिले के प्रभारी मंत्री ओपीएस भदौरिया शुक्रवार को होम आइसोलेट मरीजों का हाल जानने उनके घर पहुंचे। इसी दौरान वे गिजुर्रा गांव में कैंथा के पेड़ के नीचे से गुजरे, जिसे देख वे बोले इसका रस भी कोरोना में काफी लाभदायक है। इस मौके पर उनके साथ कलेक्टर डॉ सतीश कुमार एस, एसपी मनोज कुमार सिंह, सीएमएचओ डॉ अजीत मिश्रा सहित अन्य अधिकारी मौजूद थे।
दरअसल कैथा एक जड़ीबूटी है। इसका वनस्पतिक नाम लिमोनी एडिसिमा है। कैथा के सेवन से कब्ज, अपच, पेप्टिक अल्सर, श्वसन समस्या, डायरिया जैसे कई रोगों में राहत मिलती है। यह प्रतिरक्षा प्रणाली को मजबूत करता है और जीवाणु व वायरल संक्रमण से लड़ता है। कैथा में केल्शियम, फास्फोरस, फाइबर, प्रोटीन और आयरन की भरपूर मात्रा होती है। वहीं इन दिनों में भी कोरोना संक्रमित और संदिग्ध मरीजों को भी डॉक्टर्स यही विटामिन्स दे रहे हैं।
प्रभारी मंत्री भदौरिया ने ग्राम सोनी गांव में होम आईसोलेट संक्रमित मरीज के परिजन से स्वास्थ्य संबंधी जानकारी प्राप्त की। इसके साथ ही उन्होंने पूछा कि दवा एवं डाक्टर आपके पास जानकारी लेने आ रहे है कि नहीं और उन्होंने कहा कि घबराएं नहीं, शीघ्र स्वस्थ हो जाएंगे। संक्रमित मरीज को समय पर दवा दिलाते रहे और उन्होंने शीघ्र स्वस्थ होने की बात कहीं। इसके अलावा उन्होंने गिजुर्रा गांव में होम आईसोलेट मरीजों से उनके घर पहुंचकर चर्चा की।
स्थानीय स्तर पर स्टाफ पूर्ति के दिए निर्देशः प्रभारी मंत्री ओपीएस भदौरिया ने कहा कि कोरोना संक्रमण की चेन तोड़ने के लिए हम किल कोरोना अभियान चला रहे हैं, जिसमें संदिग्ध मरीजों को दवा दी जा रही है। कोरोना जानलेवा नहीं है। प्राथमिक स्तर पर हम उसे कंट्रोल कर सकते हैं। इसलिए लोग घबराएं नहीं, यदि उन्हें कोई समस्या है तो पूरी बात खुलकर डाक्टर्स को बताएं। वहीं उन्होंने जिला अस्पताल में स्टाफ की कमी को लेकर कहा कि सरकार ने स्थानीय स्तर पर डाक्टर्स और पैरामेडिकल भर्ती के निर्देश दिए हैं। इस मौके पर जिपं सीईओ जेके जैन और एसडीएम महेश बडोले भी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn